Document ID: 32006D0025

EUROOPA KESKPANGA OTSUS,
15. detsember 2006
millega muudetakse otsust EKP/2001/15 euro pangatähtede emiteerimise kohta
(EKP/2006/25)
(2007/46/EÜ)
EUROOPA KESKPANGA NÕUKOGU,
võttes arvesse Euroopa Ühenduse asutamislepingut, eelkõige selle artikli 106 lõiget 1,
võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 16,
ning arvestades järgmist:
(1)
Arvestades Bulgaaria ja Rumeenia ühinemist Euroopa Liiduga ja nende RKPde saamist Euroopa Keskpankade Süsteemi (EKPS) osaks 1. jaanuaril 2007, kehtestab 15. detsembri 2006. aasta otsus EKP/2006/21 (riikide keskpankade protsentuaalsete osade kohta Euroopa Keskpanga kapitali märkimise aluses) (1) alates 1. jaanuarist 2007 EKPSi osaks olevate riikide keskpankade (RKPd) suhtes kohaldatavad uued osakaalud Euroopa Keskpanga (EKP) laiendatud kapitali märkimise aluses.
(2)
Nõukogu 11. juuli 2006. aasta otsuse 2006/495/EÜ (vastavalt asutamislepingu artikli 122 lõikele 2 ühisraha kasutuselevõtu kohta Sloveenias 1. jaanuaril 2007. aastal) (2) artikli 1 kohaselt tühistatakse 2003. aasta ühinemisakti (3) artiklis 4 osutatud erand Sloveenia suhtes 1. jaanuarist 2007.
(3)
6. detsembri 2001. aasta otsuse EKP/2001/15 (euro pangatähtede emiteerimise kohta) (4) artikli 1 lõige d määratleb “pangatähtede jaotamise aluse” ja osutab selle otsuse lisale, mis käsitleb alates 1. maist 2004 kohaldatavat pangatähtede jaotamise alust. Kuna uusi osakaale kapitali märkimises kohaldatakse alates 1. jaanuarist 2007, mis on euro kasutuselevõtu kuupäev Sloveenias, tuleb otsust EKP/2001/15 muuta, et määrata alates 1. jaanuarist 2007 kohaldatav pangatähtede jaotamise alus,
ON TEINUD JÄRGMISE OTSUSE:
Artikkel 1
Otsuse EKP/2001/15 muutmine
Otsust EKP/2001/15 muudetakse järgmiselt:
1.
Artikli 1 lõike d viimane lause asendatakse järgmisega:
“Käesoleva otsuse lisa määratleb pangatähtede jaotamise aluse, mida kohaldatakse alates 1. jaanuarist 2007.”
2.
Otsuse EKP/2001/15 lisa asendatakse tekstiga käesoleva otsuse lisas.
Artikkel 2
Lõppsäte
Käesolev otsus jõustub 1. jaanuaril 2007.
Frankfurt Maini ääres, 15. detsember 2006.

Labels: 7
2
15